หุ้นไทยวิ่งต่อบวก8.29จุด
หุ้นไทย 16 ก.ค.ปิดภาคเช้าบวก 8.29 จุดที่ 1,218.58จุด ท่ามกลางมูลค่าซื้อขาย 12,169.77ล้านบาท
16 ก.ค. 2555

หุ้นไทย 16 ก.ค.ปิดภาคเช้าบวก 8.29 จุดที่ 1,218.58จุด ท่ามกลางมูลค่าซื้อขาย 12,169.77ล้านบาท 




ดัชนีตลาดหลักทรัพย์แห่งประเทศไทย วันที่ 16 ก.ค. ปรับเพิ่มขึ้นต่อเนื่องจากสัปดาห์ก่อน โดยปิดตลาดภาคเช้าที่ 1,218.58 จุด เพิ่มขึ้น 8.29 จุด หรือ 0.68% มูลค่าการซื้อขาย 12,169.77 ล้านบาท 
บริษัทหลักทรัพย์ (บล.) ยูโอบี เคย์เฮียน ประเมินว่า ตลาดหุ้นปรับเพิ่มขึ้นต่อเนื่องหลังจากนักลงทุนคลายกังวล ทั้งจากสถานการณ์การเมืองในประเทศ และเศรษฐกิจโลก ซึ่งเชื่อว่า ได้ผ่านจุดต่ำสุดไปแล้ว และยังเชื่อว่า ทั้งสหรัฐฯ และ ยุโรป จะมีมาตรการในการแก้ปัญหาออกมาเพิ่มขึ้น ทำให้ตลาดหุ้นในภูมิภาคปรับเพิ่มขึ้นเช่นกัน
อย่างไรก็ตาม บล.เมย์ แบงก์ กิมเอ็ง แนะนำให้นักลงทุนควรติดตามการลงทุนของสถาบันภายในประเทศ หลังดัชนีขยับขึ้นเกือบ 8% นับจากช่วงกลางเดือนมิ.ย. อาจทำให้กองทุนประเภท Trigger Fund ใกล้ระดับ Trigger ที่ต้องทยอยปิดกอง สร้างแรงขายหรือกดดันต่อการปรับเพิ่มขึ้นของดัชนีในช่วงสั้น
5 อันดับหลักทรัพย์ที่มีมูลค่าซื้อขายสูงสุดDTAC มูลค่า 876.13 ล้านบาท ปิดที่ 83.00 บาท +2.00 บาท หรือ +2.47% KBANK มูลค่า  862.45 ล้านบาท ปิดที่  166.50 บาท +2.00 บาท หรือ +1.22%JAS มูลค่า  820.25 ล้านบาท ปิดที่ 3.34 บาท +0.06 บาท หรือ +1.83%BBL มูลค่า  456.98 ล้านบาท ปิดที่  198.50 บาท +2.50 บาท หรือ +1.28%IRC มูลค่า  448.57 ล้านบาท ปิดที่ 14.50 บาท -0.20 บาท หรือ -1.36%